# Edmond Bordeaux Székely

### A Wikipédiából, a szabad lexikonból.

Edmond Bordeaux Székely (cc1900 – 1979), író, filozófus, tanár, régész, nyelvész

Apja székely földbirtokos, anyja francia volt.

„Székely Sándor, Kolozsvár unitárius püspökének, a kiváló költőnek unokája. Egyik utóda Kőrösi Csoma Sándornak*, az erdélyi utazónak és nyelvésznek, aki több mint százötven éve összeállította a tibeti nyelv első nyelvtanát, az első tibeti–angol szótárat és megírta páratlan művét, az Ázsiai Kutatásokat. Ő volt egy időben a Királyi Ázsia Társaság könyvtárosa Indiában. Dr. Székely a párizsi egyetemen szerezte meg doktorátusát, valamint más tudományos fokozatait Bécsben és Lipcsében. A Filozófia és a Kísérleti Pszichológia professzora is volt a kolozsvári egyetemen. Elismert nyelvtudósa a szanszkrit, arámi, görög és latin nyelveknek és beszélt tíz modern nyelvet is. 1928-ban a Nobel-díjas Romain Rolland-nal együtt alapította meg a Nemzetközi Biogenikus Társaságot. Legjelentősebb fordításai: válogatott írások a Holttengeri tekercsek-ből és az Esszénus Béke Evangélum (millió fölötti példányszámban jelent meg 26 nyelven), továbbá válogatott szövegek a Zend Avesztából és az ősi Mexikó prekolumbiánus kódexeiből. Utolsó műve, A biogenikus életmód esszénus útja nagy érdeklődést váltott ki világszerte. Több mint 80 könyvet publikált számos országban a filozófia és az ősi kultúrák témakörében. Az ő munkáját folytatja utóda, Norma Nilsson Bordeaux Székely irányításával a Nemzetközi Biogenikus Társaság.”

*Pontosabban a Csoma családnak.

(A Professzor könyveinek ajánlójából idézve.)

Székely a piaristáknál szerzett klasszikus latin és görög tudásával lett ferences rendi szerzetes Olaszországban. Megtanulta - többek között - az ősi arámi, valamint még tíz modern nyelvet. Már a Sorbonne professzoraként a Vatikán Titkos Archívumában fedezte fel az Esszénus Béke Evangéliumot melyet János, a tanítvány írt. Ezt egy, a Habsburg-levéltárban őrzött ószláv kézirattal is egybevetette, mellyel az majdnem szóról szóra megegyezett.

Életművét második felesége, Norma Székely (sz. Norma Jean Nilsson) gondozza.

## [szerkesztés] Edmond Bordeaux Székely magyarul megjelent könyvei

- Esszénus Béke Evangélium, Első Könyv
- Esszénus Béke Evangélium, Második Könyv: Az esszénusok ismeretlen könyvei
- Esszénus Béke Evangélium, Harmadik Könyv: Az esszénus közösség elveszett tekercsei
- Esszénus Béke Evangélium, Negyedik Könyv: A Kiválasztott Tanításai
- Az Esszénus Béke Evangélium felfedezése
- Esszénus Jézus
- Zarathusztra: Zend Aveszta
- Természetes élet- és gyógymód
- Ökológiai egészségkert - A túlélés kézikönyve
- Szexuális harmónia
- A böjtölés esszénus tudománya és a mértékletesség művészete
- Nyers ételek kincsestára
- Tudományos vegetarianizmus
- Fa Testvér
- Az ASA művészete

## [szerkesztés] Lásd még

- Vegetarianizmus
- Híres vegetáriánusok

## [szerkesztés] Külső hivatkozások

- Esszénus Béke oldal
- Angol nyelvű életrajz

A lap eredeti címe "http://hu.wikipedia.org../../../e/d/m/Edmond_Bordeaux_Sz%C3%A9kely_28e5.html"

Kategóriák: Magyar tudományos írók | Ferences szerzetesek | Filozófusok | Nyelvészek | Pedagógusok | Régészek | Vegetáriánusok

##### Views

- Szócikk
- Vitalap
- Aktuális változat

##### Keresés